marsh-mellow/hindi_wikipedia huggingface dataset:
नफा-खुम वाटरफाल्स व्यू अत बन्दरबां, बांग्लादेश
300इग्वाजू फॉल्स, अर्जेण्टीना
जल प्रपात अथवा झरना एक प्रमुख प्रवाही जल (नदी) कृत अपरदनात्मक स्थलरुप हैं और जलस्रोत हैं। प्राकृतिक झरने कई नदियों के उद्गम हैं।

 जलप्रपातों के प्रकार 
 खण्डक () 
पानी एक अपेक्षाकृत व्यापक धारा या नदी से नीचे गिरता है।

 सोपानी () :
जब असमान संरचनावाली चट्टानों वाले भाग मे विशेषक अपरदन होता है तो एक ही क्रम मे नदी के ऊपरी भाग से नीचे की ओर कई प्रपात का निर्माण होता है जिसे सोपानी प्रपात कहते हैं

 महाजलप्रपात () 
महाजलप्रपात अपने नाम के अनुसार एक बड़ा और शक्तिशाली जलप्रपात होता है।

 ढालू () 
पानी की एक बड़ी मात्रा एक उर्ध्वाधर और संकरे उद्गम से नीचे गिरती है।

 पंखा () 
जल गिरने के साथ साथ क्षैतिज रूप से फैलता है और नीचे गिरते समय हमेशा चट्टान के संपर्क में रहता है।

 हिमाद्रि () 
हिमाद्रिपात एक ऐसा झरना है जिसके जल में बर्फ के छोटे छोटे टुकडे समाहित होते हैं।

 खरदुम () 
अवरोही पानी चट्टानी आधार के साथ कुछ संपर्क रखता है।

 गोता () 
जल चट्टानी आधार की सतह से संपर्क त्याग सीधा नीचे गिरता है।

 खरल () 
जल एक संकीर्ण जलधारा के रूप में उतरता है और फिर एक व्यापक कुण्ड में फैलता है।

 विभक्त () 
पानी अलग अलग झरनों के रूप में नीचे गिरता है।

 पांतिक () 
सोपानी और विभक्त पातों का मिश्रण इस जलप्रपात में पानी अलग अलग धाराओं में चट्टान की शृंखला से एक क्रम में गिरता है।

 बहु-चरणी (-) 
लगभग एक ही आकार के एक के बाद एक झरनों की एक शृंखला जिसमें प्रत्येक का अपना गोता-कुण्ड होता है।

 कैटाडूपा () 
कैटाडूपा एक महाजलप्रपात या झरना है, (मूल रूप से नील नदी के जलप्रपात)। शब्द कैटाडूपे () ऐसे महाजलप्रपात के निकट रहने वाले लोगों को इंगित करता है, माना जाता है कि यह लोग जलप्रपात के निरंतर शोर के कारण बहरे हो गये हैं।

 सन्दर्भ 

श्रेणी:जलसमूह
श्रेणी:जल निकाय
श्रेणी:प्रवाही जल (नदी) कृत स्थलाकृति
श्रेणी:प्रवाही जल (नदी) कृत अपरदनात्मक स्थलरुप
अंगूठाकार300300पिक्सेलभूजल और जलभर
जलभर, जलभृत अथवा जलभरा धरातल की सतह के नीचे चट्टानों का एक ऐसा संस्तर है जहाँ भूजल एकत्रित होता है और मनुष्य द्वारा नलकूपों से निकालने योग्य अनुकूल दशाओं में होता है।जलभृत  इण्डिया वाटर पोर्टल वैसे तो जल स्तर के नीचे की सारी चट्टानों में पानी उनके रन्ध्राकाश में अवश्य उपस्थित होता है लेकिन यह जरूरी नहीं कि उसे मानव उपयोग के लिये निकाला भी जा सके। जलभरे ऐसी चट्टानों के संस्तर हैं जिनमें रन्ध्राकाश बड़े होते हैं जिससे पानी की ज्यादा मात्रा इकठ्ठा हो सकती है तथा साथ ही इनमें पारगम्यता ज्यादा होती है जिससे पानी का संचरण एक जगह से दूसरी जगह को तेजी से होता है। . ,  . :   . ,  2004,  0-471-06460-2. 

सामन्यतय जलभर के लिये एक और दशा का होना आवश्यक है और वह है इस उच्च पारगम्य संस्तर के ठीक नीचे एक अपारगम्य जलरोधी शैल () संस्तर की उपस्थिति। अतः जलभर ज्यादातर ऐसी बलुआ पत्थर चट्टानों में पाए जाते हैं जिनके नीचे शेल या सिल्टस्टोन की परत पायी जाती हो। 

जलभर को इस अपारगम्य जलरोधी परत की उपस्थिति के आधार पर प्रकारों में बाँटा जाता है - मुक्त जलभर ( ) और संरोधित जलभर ( )। संरोधित जलभर वे हैं जिनमें ऊपर और नीचे दोनों तरफ जलरोधी संस्तर पाया जाता है और इनके रिचार्ज क्षेत्र दूसरे ऊँचाई वाले भागों में होते हैं। इन्ही संरोधित जलभरों में उत्स्रुत कूप ( ) भी पाए जाते हैं।

जलभर की अन्य कई भौतिक विशेषताएँ होती हैं।जलभर के वर्गीकरण का एक और आधार है हाईड्रोलिक कंडक्टिविटी की दिशा। इसके आधार पर इन्हें समप्राय और असमप्राय जलभर में विभाजित किया जाता है।. :    , , , ,   . ,  () 2007,  978-1-4020-5728-1.

जलभरों में जल का धीमा किन्तु निरंतर प्रवाह होता रहता है जिसे अधोप्रवाह () कहते है।

 इन्हें भी देखें
भूजल
भूजल पुनर्भरण
जल चक्र
जल विज्ञान
जल संसाधन
पर्यावरण भूगोल

 सन्दर्भ 

श्रेणी:पर्यावरण भूगोल 
श्रेणी:भूजल
श्रेणी:जल संसाधन
श्रेणी:जलविज्ञान
श्रेणी:पर्यावरण विज्ञान
पृथ्वी पर पाए जाने वाले महासागर
जलमण्डल से अर्थ जल की उस परत से है जो पृथ्वी की सतह पर महासागरों, झीलों, नदियों, तथा अन्य जलाशयों के रूप में फैली है। पृथ्वी की सतह के कुल क्षेत्रफल के लगभग ७१ भाग पर जल का विस्तार हैं, इसलिए पृथ्वी को जलीय ग्रह भी कहते हैं।

समुद्री पारिस्थितिकी तंत्र पृथ्वी पर सबसे बड़ा पारितंत्र भी है।

 इन्हें भी देखें
 वायुमण्डल
 स्थलमण्डल
 जैवमण्डल
 समुद्र
 जल चक्र
 सन्दर्भ 
प्रथ्वी का भाग जल

बाहरी कड़ियाँ
जलमण्डल : कुछ तथ्य
जलमण्डल

श्रेणी:समुद्र विज्ञान
श्रेणी:पारिस्थितिकी
श्रेणी:पर्यावरण
श्रेणी:वैश्विक प्राकृतिक पर्यावरण
जलमानी, कांडा तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है। 200उत्तराखण्ड के जिले

 इन्हें भी देखें 
 उत्तराखण्ड के जिले
 उत्तराखण्ड के नगर
 कुमाऊँ मण्डल
 गढ़वाल मण्डल

 बाहरी कड़ियाँ 
 उत्तराखण्ड - भारत सरकार के आधिकारिक पोर्टल पर
 उत्तराखण्ड सरकार का आधिकारिक जालपृष्ठ 
 उत्तराखण्ड (उत्तराखण्ड के बारे में विस्तृत एवं प्रामाणिक जानकारी)
 उत्तरा कृषि प्रभा

जलमानी, कांडा तहसील
जलमानी, कांडा तहसील
जलमिति (), वर्षा, भूजल के गुणधर्मों, जल की गुणवत्ता एवं धरातल पर विद्यमान जल की प्रवाह की विशेषताओं सहित जल चक्र का सम्पूर्ण अध्ययन करता है।

श्रेणी:जल
जलमुर्गी () रेलिडाए कुल के जलीय पक्षियों का एक समूह है, जिसकी अधिकांश सदस्स्य जातियाँ गैलीनुला () वंश के अंतर्गत आती हैं।,  (2014):    ' .         . . ., ; , ; ,   ,  (199899): - ,  , -  . .   1.             .   ..      23: 3378.      -, ..; , ..; , .. (2014). "     :          ".    . 81: 96108. :10.1016..2014.09.008.  25255711., .   ' . ..: . , , 2014.  9781621374527, .,  , . :    , ,      .  :  , 2010.  9781408135372

 इन्हें भी देखें 
 जलीय पक्षी
 रेलिडाए
 ग्रुइफोर्मीस
 कीचमुर्गी

 सन्दर्भ
जलमौसमविज्ञान या हाइड्रोमेतेरोलोजी () मौसमविज्ञान एवं जलविज्ञान की एक शाखा है। इसके अन्तर्गत धरातल और वायुमण्डल की नीचली सतह के बीच जल एवं उर्जा के स्थानान्तरण का अध्ययन किया जाता है। जलमौसमविज्ञान की सहायता से ही मौसम परिवर्तन का पूर्वानुमान लगाया जाता है।

 भारत का जलमौसमविज्ञान विभाग: परिचय 
समाज के लगभग सभी क्षेत्रों में योजनाएँ बनानेनिर्णय लेने के लिए मौसम विज्ञान प्राचलों का व्यापक रूप से प्रयोग किया जाता है। इनमें से कुछ क्षेत्र हैं: - कृषि, विमानन, पर्यटन, स्वास्थ्य, जल संसाधन आदि।

जल संसाधन विकास, प्रबंधन, जल संबंधी आपदाओं (बाढ़ और सूखा) के प्रशमन जल विज्ञान के अभिकल्पन, परियोजनाएँ पूर्वानुमान आदि के लिए वर्षा एक प्रमुख प्राचल है।

हालांकि जल मौसम विज्ञान प्राचलों की गुणवत्ता पूरी हो चुकी परियोजनाएँ उपयोगकर्ता अनुकूल आँकड़ा आधार निर्णय समर्थन प्रणाली के विकास में एक महत्वपूर्ण भूमिका निभाएगा।

चल रही परियोजनाएँ भावी परियोजनाएँ चूँकि मानक उपकरण, प्रेक्षणों को रिकार्ड करने का समय, प्रदर्शित करने की स्थितियों आदि में कोई एकरूपता नहीं थी अतः भारत सरकार ने "1890 का वर्षा संकल्प" जारी किया।

इस संकल्प के अनुसार भारत मौसम विज्ञान विभाग भारत में हुई वर्षा के आँकड़ों का संरक्षक है।

इस संकल्प में पूरे भारत में वर्षा के प्रेक्षणों को रिकार्ड करने के लिए भारत मौसम विज्ञान विभाग द्वारा प्रमाणित मानक वर्षामापियों के उपयोग पर जोर दिया गया है।

इसके लिए योग्य अधिकारी द्वारा वर्षामापियों का नियमित परीक्षण व जाँच पड़ताल तथा आँकड़ों की गुणवत्ता की जाँच की जाएगी। वर्षा के आँकड़ों को अभिलेखित करने वाले राज्य और अन्य अभिकरण इन आँकड़ों को प्रकाशित करने के लिए भारत मौसम विज्ञान विभाग को प्रतिवर्ष मानक प्रपत्र में आँकड़ों की आपूर्ति करेंगे।

भारत मौसम विज्ञान विभाग 6 प्रादेशिक मौसम केंद्रों, सतह उपकरण प्रभाग और मौसम विज्ञान के अपरमहानिदेशक (अनुसंधान) पुणे के कार्यालय में स्थापित राष्ट्रीय आँकड़ा केंद्र के निरीक्षण एककों के माध्यम से यह कार्य कर रहा है।

नई दिल्ली स्थित जल मौसम प्रभाग वर्षा मॉनीटरन एकक, तूफान अभिकल्प एकक, तूफान विश्लेषण एकक, हिमनद विज्ञान एकक, बाढ़ मौसम विज्ञान एकक और अन्तरराष्ट्रीय जल विज्ञान कार्यक्रम आदि विभिन्न एककों के माध्यम से जल मौसम विज्ञान सेवाएँ प्रदान कर रहा है। ये एकक शोध और प्रचालनात्मक गतिविधियों से जुड़े हुए कार्य कर रहे हैं।

 इन्हें भी देखें 
 मौसम विज्ञान
 जलमिति ()

श्रेणी:मौसम विज्ञान
श्रेणी:जलविज्ञान
जलम्ब () भारत के महाराष्ट्र राज्य के बुलढाणा ज़िले में स्थित एक नगर है। यहाँ एक रेलवे स्टेशन है।"   :    ,"  ,     . ., 2015,  9789380844831",   ,"  ,  , 2010,  9788179914458

 इन्हें भी देखें 
 बुलढाणा ज़िला

 सन्दर्भ 

श्रेणी:बुलढाणा ज़िला
श्रेणी:महाराष्ट्र के शहर
श्रेणी:बुलढाणा ज़िले के नगर
150जलयान की घंटी
जलयान की घंटी () आमतौर पर पीतल का बना होता है तथा इसपे जलयान का नाम छपा होता है। जलयान की घंटी का मुख्य रूप से प्रयोग समय को विनियमित करने में होता है। इसका प्रयोग कोहरे कि स्थिति में जलयान यात्रियों को सचेत करने में भी होता है।
 
 बाहरी कड़ियाँ 
   
  ' 
  
            

श्रेणी:वाद्य यंत्र
श्रेणी:घंटी
श्रेणी:नौसेना
300साइक्लोहेक्जेन के    अम्ल (उत्प्रेरक) की उपस्थिति में द्विबाण्ड में जल योजित करने पर साइक्लोहेक्जेन बनता है। 

रसायन विज्ञान में, जब कोई पदार्थ जल से रासायनिक अभिक्रिया करता है तो उसे जलयोजन अभिक्रिया ( ) कहते हैं। 

 150452 चमकीले नीले रंग का होता है जो कि अजलीय कॉपर सल्फेट से बिलकुल भिन्न है जो सफेद रंग का होता है।  
150कॉपर सल्फेट (अजलीय)

श्रेणी:रासायनिक अभिक्रियाएँ
अंगूठाकार208208पिक्सेलएक चित्रकार एक गोलाकार तूलिका का इस्तेमाल करते हुए जलरंजित चित्रकला रचते हुये।
जलरंजित चित्रकला (  वॉटरकलर पेन्टिंग) चित्रकला का वह प्रकार है जिसमें जल-आधारित रङ्गों का इस्तेमाल करते हुए चित्रों की रचना होती है। ऐसे रंग जलरंग या जलरंजक रंग  या (उनके अंग्रेज़ी नाम से) वॉटरकलर कहलाते हैं। जलरंग जल में घुलने वाली स्याही से बने होते हैं। इसे काग़ज़ पर लगाने व रञ्जित करने के लिये अनेक तरह की तूलिकाओं का इस्तेमाल होता है। जलरंजित चित्रकला ज़्यादातर काग़ज़ की नींव पर की जाती है, विशेषकर एक विशिष्ट प्रकार का काग़ज़ जिसे जलरंजिक काग़ज़ कहते हैं।

सन्दर्भ

बाहरी कड़ियाँ

 अमेरिकन वाटरकलर सोसाइटी 

श्रेणी:चित्रकला
जलवा 1987 में बनी हिन्दी भाषा की फ़िल्म है।
 संक्षेप 
 चरित्र 
 मुख्य कलाकार 
 अमिताभ बच्चन
 ए के हंगल
 रोहिणी हट्टंगड़ी
 सईद जाफ़री - याकूब सईद
 पंकज कपूर - अल्बर्ट पिन्टो
 कामिनी कौशल
 सतीश कौशिक
 जावेद ख़ान
 विजू खोटे - पुलिस इंस्पेक्टर
 आकाश खुराना
 जॉनी लीवर
 राजेश पुरी
 नसीरुद्दीन शाह
 अर्चना पूरन सिंह - जोजो
 दलीप ताहिल
 दल 
 संगीत 
 रोचक तथ्य 
 परिणाम 
 बौक्स ऑफिस 
 समीक्षाएँ 
 नामांकन और पुरस्कार 
 बाहरी कड़ियाँ 

 

श्रेणी:1987 में बनी हिन्दी फ़िल्म
जलवा एक हिन्दी शब्द है।

 उदाहरण 
कार्यस्थल पर शुरू-शुरू में चुप-चाप काम करने के बाद शर्माजी ने अपनी सर्वाधिक कार्यकुशलता का जलवा दिखाकर सबसे अपना लोहा मनवा लिया।

 मूल 
 अन्य अर्थ 
 ऑनलाइन गेम 
जलवा ऑनलाइन गेम एक लोकप्रिय वेब-आधारित गेमिंग प्लेटफ़ॉर्म है जहाँ उपयोगकर्ता विभिन्न गेम खेलकर मनोरंजन और इनाम प्राप्त कर सकते हैं। इस प्लेटफ़ॉर्म पर तेज़ और रोमांचक गेमप्ले, आसान पंजीकरण प्रक्रिया, और विभिन्न टूर्नामेंट की सुविधा उपलब्ध है।  
इस पर खेलने के लिए आधिकारिक पंजीकरण लिंक: यहाँ क्लिक करें।

 संबंधित शब्द 
 हिंदी में 

 अन्य भारतीय भाषाओं में निकटतम शब्द 
तड़क भड़क, शोभा, सौंदर्य, दीप्ति।
श्रेणी:शब्दार्थ
श्रेणी:ऑनलाइन गेमिंग
जलवायु परिवर्तन पर अंतर-सरकारी पैनल (आयपीसीसी;     ; ) अन्तर सरकारी वैज्ञानिक निकाय है। यह संयुक्त राष्ट्र का आधिकारिक पैनल है जो जलवायु में बदलाव और ग्रीनहाउस गैसों का ध्यान रखता है। इस संस्था को २००७ में शांति नोबेल पुरस्कार से सम्मानित किया गया।
 सन्दर्भ 

श्रेणी:अन्तर्राष्ट्रीय संगठन
श्रेणी:नोबेल पुरस्कार सम्मानित संगठन
श्रेणी:नोबल शांति पुरस्कार के प्राप्तकर्ता
चित्र:9.

कोपेनहेगेन सम्मेलन, रियो डि जेनेरियो में धरती की सेहत पर शुरू हुई गंभीर विचार-विमर्श की प्रकिया में ही, एक ताज़ा पहल है। ब्राज़ील में 1992 में हुए रियो पृथ्वी सम्मेलन में पर्यावरण की रक्षा के लिए एक संधि पर सहमति बनी जिसे 'युनाइटेड नेशन्स फ़्रेमवर्क कन्वेन्शन ऑन क्लाइमेट चेंज' या यूएनएफ़सीसीसी कहते हैं। कोपेनहेगेन सम्मेलन का औपचारिक नाम है- यूएनएफ़सीसीसी में शामिल पक्षों का 15वाँ सम्मेलन, या संक्षेप में- कॉप15। रियो और कोपेनहेगेन के बीच दो महत्वपूर्ण पड़ाव थे-
1997 में जापान के क्योटो और 2007 में इंडोनेशिया के बाली में आयोजित जलवायु सम्मेलन। क्योटो और बाली में भी रियो में बनी सहमित के अनुरूप कदम उठाने की कोशिशें की गईं। विचार-विर्मश के पश्चात रियो में यह सहमति बनी कि ग्लोबल वार्मिंग के लिए ज़िम्मेवार गैसों गैसों की मात्रा को इस हद तक सीमित की जाए कि जलवायु परिवर्तन मानव नियंत्रण से पूरी तरह बाहर नहीं हो जाय।

ग्लोबल वार्मिंग के लिए ज़िम्मेवार माने जाने वाले गैसों को हरितगृह गैस कहते हैं। इनमें मुख्य रूप से चार गैस- कार्बन डाइऑक्साइड, मीथेन, नाइट्रस ऑक्साइड और सल्फ़र हेक्साफ़्लोराइड, तथा दो गैस-समूह- हाइड्रोफ़्लोरोकार्बन और परफ़्लोरोकार्बन शामिल हैं। हालाँकि मुख्य चिंता कार्बन डाइऑक्साइड गैस या कार्बन को लेकर है क्योंकि इसकी तुलना में अन्य हरितगृह गैसों की मात्रा बहुत ही कम है।

क्योटो से आगे का रास्ता

दो साल पहले बाली सम्मेलन में तय हुआ था कि ग्लोबल वार्मिंग के ख़िलाफ़ प्रभावी और दीर्घकालिक उपायों पर सहमति बनाई जाएगी। इसके लिए दिया गया वक़्त कोपेनहेगेन सम्मेलन के साथ ही ख़त्म होने वाला है। कोपेनहेगेन सम्मेलन का एक तात्कालिक उद्देश्य भी है- क्योटो जलवायु संधि के बाद की संधि पर सहमति बनाना। क्योंकि क्योटो संधि की अवधि 2012 में ख़त्म हो रही है। क्योटो में 1997 में हुई संधि की मुख्य बात ये थी, कि औद्योगीकृत देश ग्रीनहाउस गैसों के उत्सर्जन को 1990 के स्तर से ५.२ प्रतिशत कम करेंगे। क्योटो संधि बाध्यकारी नहीं थी और अमरीका ने इस पर हस्ताक्षर भी नहीं किए थे। इसलिए इससे ज़्यादा उम्मीदें लगाई भी नहीं गई थीं। फिर भी अधिकतर औद्योगीकृत देशों ने क्योटो संधि की मूल भावना के अनुरूप कुछ-न-कुछ क़दम ज़रूर उठाए। यानि क्योटो संधि कारगर भले ही न हुई हो, जलवायु परिवर्तन पर अंतरराष्ट्रीय आम सहमति बनाने की दिशा में वो एक महत्वपूर्ण पड़ाव ज़रूर साबित हुई है। कोपेनहेगेन के जलवायु परिवर्तन सम्मेलन में कोशिश, क्योटो संधि से कहीं ज़्यादा महत्वाकांक्षी संधि पर सहमति बनाने की है जो कि क़ानूनन बाध्यकारी भी हो।

 इन्हें भी देखें 
 जलवायु परिवर्तन सम्मेलन
 उष्णकटिबंधीय वर्षा-वन

श्रेणी:जलवायु परिवर्तन
श्रेणी:पर्यावरण सम्मेलन
द्वितीय विश्व युद्ध के पश्चात जलवायु परिवर्तन को लेकर वैश्विक स्तर पर चर्चाएँ प्रारंभ हुईं। १९७२ मे स्वीडन की राजधानी स्टॉकहोम में पहला सम्मेलन आयोजित किया गया। तय हुआ कि प्रत्येक देश जलवायु परिवर्तन से निपटने के लिए घरेलू नियम बनाएगा। इस आशय की पु्ष्टि हेतु १९७२ में ही संयुक्त राष्ट्र पर्यावरण कार्यक्रम का गठन किया गया तथा नैरोबी को इसका मुख्यालय बनाया गया।

 पृथ्वी सम्मेलन 

स्टॉकहोम सम्मेलन के २० वर्ष पश्चात ब्राजील के रियो डि जेनेरियो में सम्बद्ध राष्ट्रों के प्रतिनिधि एकत्रित हुए तथा जलवायु परिवर्तन संबंधित कार्ययोजना के भविष्य की दिशा पर पुनः चर्चा आरंभ भी।
इस सम्मेलन को रियो सम्मेलन, स्टॉकहोम २०, ९२ अभिसमय, तथा एजेण्डा २१ आदि नामों से भी जाना जाता है। रियो में यह तय किया गया कि सदस्य राष्ट्र प्रत्येक वर्ष एक सम्मेलन में एकत्रित होंगे तथा जलवायु संबंधित चिंताओं और कार्ययोजनाओं पर चर्चा करेंगें। इस सम्मेलन को कॉन्फ्रेंस ऑफ पार्टीज (कोप) नाम दिया गया। १९९5

 में पहला कोप सम्मेलन आयोजित किया गया। १९९५ से २०११ तक कुल १७ कॉन्फ्रेंस ऑफ पार्टीज आयोजित किये जा चुके हैं।

 प्रमुख जलवायु परिवर्तन सम्मेलन 

 कोप-३, क्योटो, जापान १९९७
 रियो-१०, रियो डि जेनेरियो, ब्राजील २००२
 कोप-१३, बाली, इण्डोनेशिया २००७
 कोप-15, कोपनहेगन
 कोप-१७, डरबन, दक्षिण अफ्रीका २०११
 कोप-20, लिमा
 कोप-21, पेरिस, फ्रांस 2015
-23,, 2018
सन्दर्भ

 बाहरी कड़ियाँ 
 :..20090422213329:.
 :..20111222050605:...
 :..20170423110639:..
 :..20150905203912:.----

श्रेणी:पर्यावरण
श्रेणी:जलवायु परिवर्तन
जलवायु वर्गीकरण प्रणाली, जलवायु के आधार पर विश्व को विभिन्न क्षेत्रों में बांटने की प्रणाली है। चूँकि किसी स्थान की जलवायु और वहाँ की जैवकी में घनिष्ठ सम्बन्ध है, इस कारण जलवायु वर्गीकरण करते समय जैविकी को भी ध्यान में रखा गया है।  नीचे जलवायु वर्गीकरण की प्रमुख प्रणालियाँ दी गयीं हैं जिनमें से कोपेन जलवायु वर्गीकरण सम्भवतः सबसे अधिक प्रचलित है।
 प्रमुख जलवायु वर्गीकरण प्रणालियाँ

     
      
      
      
       
      
      
    ट्रिवार्था का जलवायु वर्गीकरण (  )
      
      
600कोप्पेन और गीगर की जलवायु-वर्गीकरण प्रणाली के अनुसार विश्व के जलवायु-प्रदेश अलग-अलग रंगों में

सन्दर्भ

इन्हें भी देखें
पृथ्वी के ताप कटिबन्ध

बाहरी कड़ियाँ
विश्व के प्रमुख जलवायु क्षेत्र
जलवायु के प्रकार
जलवायु का वर्गीकरण

श्रेणी:जलवायु
श्रेणी:वर्गीकरण
जलवायु वैज्ञानिक वे लोग हैं जो जलवायु विज्ञान में पारंगत हैं और पृथ्वी पर स्थानों की जलवायु संबंधी चीजों का अध्ययन करते हैं।

सन्दर्भ

श्रेणी:जलवायु विज्ञान
300जलवायु प्रदेशों का वितरण
जलवायु किसी स्थान के वातावरण की दशा को व्यक्त करने के लिये प्रयोग किया जाता है। यह शब्द मौसम के काफी करीब है। पर जलवायु और मौसम में कुछ अन्तर है। जलवायु बड़े भूखंडो के लिये बड़े कालखंड के लिये ही प्रयुक्त होता है जबकि मौसम अपेक्षाकृत छोटे कालखंड के लिये छोटे स्थान के लिये प्रयुक्त होता है। पूर्व में पृथ्वी के तापमान के बारे में अनुमान बताते हैं कि यह या तो बहुत अधिक था या फिर बहुत कम।

 प्रमुख जलवायु क्षेत्र 
 विषुवतीय जलवायु
 मौनसूनी जलवायु
 उष्ण मरुस्थली जलवायु
 उपोष्ण तृणभूमि जलवायु
 भूमध्यसागरीय जलवायु 
 शीत मरुस्थलीय जलवायु 
 टुण्ड्रा जलवायु

 सन्दर्भ 

श्रेणी:जलवायु विज्ञान
जलवायु विज्ञान () भौतिक भूगोल की एक शाखा है जिसके अंतर्गत सम्पूर्ण पृथ्वी अथवा किसी स्थान विशेष की जलवायु का अध्ययन किया जाता है।

भौतिक पर्यावरण के विभिन्न घटकों में जलवायु महत्वपूर्ण घटक है। जलवायु को प्रादेशिक विभिनता की कुंजी कहते हैं। मानव एवं उसके भौतिक पर्यावरण के बीच होने वाली क्रिया प्रतिक्रिया के विश्लेषण से यह स्पष्ट हो जाता है कि मानव के क्रियाकलापों खान-पान रहन-सहन वेशभूषा बोलचाल एवं संस्कृति सभी पर जलवायु का स्पष्ट प्रभाव पड़ता है।

मौसम एक अल्पकालिक वायुमंडलीय दशाओं का घोतक होता है जबकि जलवायु किसी स्थान विशेष की दीर्घकालीन वायुमण्डलीय दशाओं जैसे तापमान, दाब, पवन, आर्द्रता, वर्षा आदि का औसत होता है।

हंबोलट ने पृथ्वी की अपने अक्ष पर झुकाव को क्लाइमा कहा, इसीलिए हंबोल्ट को जलवायु विज्ञान का पिता कहा जाता है।

श्रेणी:जलवायु विज्ञान

श्रेणी:भूगोल की शाखायें
जलवार इमामगंज, गया, बिहार स्थित एक गाँव है।

 भूगोल 
 जनसांख्यिकी 
 यातायात 
 आदर्श स्थल 
 शिक्षा 
 सन्दर्भ 
 बाहरी कड़ियाँ 

श्रेणी:गया जिला के गाँव
जलवाष्प अथवा जल वाष्प पानी की गैसीय अवस्था है और अन्य अवस्थाओं के विपरीत अदृश्य होती है। पृथ्वी के वायुमण्डल में इसकी मात्रा लगातार परिवर्तनशील होती है। द्रव अवस्था में स्थित पानी से जलवाष्प का निर्माण क्वथन अथवा वाष्पीकरण के द्वारा होता रहता है और संघनन द्वारा जलवाष्प द्रव अवस्था में भी परिवर्तित होती रहती है। बर्फ़ से इसका निर्माण ऊर्ध्वपातन की प्रक्रिया द्वारा होता है।

इन्हें भी देखें
 भाप ()
 आर्द्रता
 जल चक्र
 जल विज्ञान
सन्दर्भ

श्रेणी:वायुमण्डल
श्रेणी:आर्द्रता
श्रेणी:जलवायु विज्ञान
300एक जलविमान
जलविमान () एक प्रकार की नाव है, जो अन्य नावों से भिन्न होती है। सामान्य नाव में विस्थापित जल का भार नाव के भार के समतुल्य होता है। सामान्य नाव को आगे बढ़ाने के लिये धक्का देना पड़ता है, जिससे जल में प्रतिरोध उत्पन्न होने से नाव आगे बढ़ती है। पर जलविमान में ऐसा नहीं होता। जलविमान ऐसा बना होता है कि उसका एक या एक से अधिक नत समतल, जो पेंदे में बने होते हैं, जल के प्रतिदबाव से नाव को ऊपर उठाकर तीव्र चाल से चलते हैं। इससे जल के संसर्गवाला तल कम हो जाता है, पर शेष भाग पर दबाव बढ़ जाता है। नावें जब खड़ी रहती हैं तब वे द्रवस्थैतिक बल ( ) पर आधारित होती है। जब वे जल का स्पर्श करके चलती हैं तब द्रवस्थैतिक बल प्राय: शून्य होता है और उसका आधार प्रधानतया द्रवगतिक प्रभाव होता है। जलविभाग की चाल इंजन शक्ति से चलनेवाली नावों से अधिक होती है, अथवा उसी चाल के लिय कम शक्तिवाले इंजन की आवश्कता पड़ती है। 1953 ई. से जलविमान की चाल में बराबर वृद्धि हो रही है।

 इतिहास 
जलविमान का विचार पहले पहल ससेक्स के एक अंग्रेज पादरी रेवरेंड चार्ल्स मीडं रेमन (.   ) के मन में 1870 ई. में उठा था, पर हल्के इंजन के अभाव में वे उसे व्यावहारिक रूप न दे सके। बाद में जब पेट्रोल इंजन का उपयोग शु डिग्री हुआ तब जलविमान का विचार फिर उठा और 1906 ई. में पहला रिकोचेट जलविमान ( ) बना। इस जलविमान का पेंदा चिपटा था और नति के उपयुक्त कोण से इसका उतराना संभव हो सका। अन्य प्रकार के जलविमानों के पेंदे अनुप्रस्थ काट ( ) में चिपटे थे पर उनका आकार आरे के सदृश लंबा था और उनमें अनेक नत समतल थे। नावों के संबंध में सर जॉन थॉर्निक्रॉफ्ट (  ) अनेक प्रयोग कर रहे थे। उन्होंने जलविमान तैयार करने की संभावनाओं पर विचार किया और अनुकूल प्रतीत होने पर जलविमान तैयार करने की संभावनाओं पर विचार किया और अनूकूल प्रतीत होने पर जलविमान तैयार करने में लग गए। उनका जलविमान एकपदीय नाव थी, जो दो नम समतलों से बनी थी। इन दोनों समतलों पर उसका भार बँटा हुआ था। अमरीका में फैबर (.. ) और जार्ज क्राउच ( ) ने ऐसे ही जलविमान बनाए। फिर एकपदीय जलविमान का व्यवहार व्यपक रूप से होने लगा, यद्यपि फिर एकपदीय जलविमान का व्यवहार व्यापक रूप से होने लगा, यद्यपि द्विपाद या बहुपाद किस्म के भी विमान बने। सन् 1950 के लगभग ऐसे जलविमान बने जिनमें कोई पद नहीं था। ऐसी नावों के पेंदे ज्-आकार के होते थे और पिछला भाग () चोड़ा होता जाता था।

1930 ई. के लगभग अमरीका में एक नए प्रकार का जलविमान बना, जिसका विकास ऐडोल्फ आपेल ( ) ने किया था। यह तीन संकेतक ( ) जलविमान था। यह त्रिभुजाकार तीन समतलों से बना हुआ था। द्वितीय विश्वयुद्ध के बाद एक नए प्रकार का जलविमान बना, जिसमें नोदक आरोही (-) लगा हुआ था। इससे जलविमान की चाल और भी अधिक बढ़ गई है। 

 इन्हें भी देखें 
 नौका
 जलयान

 बाहरी कड़ियाँ 
     
 .
      ' 
 .
    
     

श्रेणी:जल इंजीनियरी
250पत्ते पर गिरी बूंद में जल के अणु जलविरोधी पत्ते से कम-से-कम स्पर्श रखने के लिए सिमटकर गोलाकार बन जाती है
जलविरोधी प्रभाव ( ) अध्रुवीय पदार्थों को जल या जलीय घोलों में डालने पर जल से अलग होकर आपस में एकत्रित होने की प्रवृत्ति को कहते हैं। यह वास्तव में जल के अणुओं की प्रक्रिया है, क्योंकि वे ध्रुवीय होते हैं और उनके विपरीत आवेश (चार्ज) वाले ध्रुव एक दूसरे के समीप रहने की चेष्टा में अध्रुवीय पदार्थ को धकेलकर एकत्रित कर देते हैं। जलविरोधी प्रभाव ही कारण है कि तेल और जल को मिलाकर छोड़ने पर तेल और पानी अलग हो जाते हैं। जीवविज्ञान में कई प्रभाव इसी जलविरोध से देखे जाते हैं, जिनमें कोशिका झिल्ली का बनना, प्रोटीन अणुओं में मुड़ाव बनना, इत्यादि। इसलिए जलविरोधी प्रभाव जीवन के लिए आवश्यक है।

 इन्हें भी देखें 
 रासायनिक ध्रुवीयता

 सन्दर्भ 

श्रेणी:रासायनिक बंध
श्रेणी:अंतराअणुक बल
श्रेणी:विशाल अणुकणिका रसायन शास्त्र
पत्ते की जलविरोधी सतह पर ओस की बूंद अपने-आप को समेटकर गोलाकार हो जाती है
जलविरोधी () या जलविरागी ऐसा अणु या आण्विक इकाई होती है जो जल को स्वयं से दूर रखने की चेष्टा प्रतीत करता हुआ लगता है, यानि जल से आकर्षित होने की बजाय अपकर्षित प्रतीत होता है। ध्यान योग्य है कि यह वास्तव में जल से दूर नहीं रहता बल्कि जल के अणु एक दूसरे से आकर्षित होते हैं और जलविरोधी पदार्थों से नहीं, जिस से जल अपने-आप में सिकुड़कर जलविरोधी पदार्थों को अपने से अलग कर लेता है। इस से विपरीत जलस्नेही पदार्थ पानी के अणुओं से आकर्षित होते हैं।"-      ,"  . ,     , 2006,  9783540295136, ...       ,     .      ,              ..."    ,"  . ,    , 2009,  9780470504765, ...     .           ...

 इन्हें भी देखें 
 जलस्नेही
 जलविरोधी प्रभाव
 वसास्नेही

 सन्दर्भ 

श्रेणी:रासायनिक गुण
श्रेणी:अंतराअणुक बल
दायें वृष्ण में जलसंग्रह
ऑपरेशन के बाद

शरीर गुहा में विकृतिजन्य सीरमी द्रव का जमा होना जलसंग्रह () कहलाता है। जब सीरमी द्रव वृषण के आसपास जमा होता है तो इसे जलवृषण ( ) कहते हैं।

बाहरी कड़ियाँ
जलवृषण (हाईड्रोसिल) (भारत स्वास्थ्य)

श्रेणी:रोग
जलवेरा () या जलेरहा () भारत के पंजाब राज्य के होशियारपुर ज़िले में स्थित एक गाँव है।"     :    , ,"       , , 2016,  9789811001970"     ,"  ,   , 2009,  9788180693779"        :  - ," . . ,       ,   , 1990,  9780896290853"  ,"   (),    , 2011,  9789380262178

 इन्हें भी देखें 
 होशियारपुर ज़िला

 सन्दर्भ 

श्रेणी:पंजाब के गाँव
श्रेणी:होशियारपुर ज़िला
श्रेणी:होशियारपुर ज़िले के गाँव
दाएँअंगूठाकार300
गिरते हुए जल या तेज गति से प्रवाहित जल से जो शक्ति (ऊर्जा) प्राप्त की जाती है उसे जलशक्ति () कहते हैं। प्राचीन काल से ही जलचक्की का उपयोग करके जलशक्ति प्राप्त की जाती रही है और इससे आरा मशीने, कपड़ा बुनने की मशीनें आदि चलायी जातीं थीं। आधुनिक युग में जलशक्ति से विद्युत का उत्पादन किया जाता है जिसे दूर-दूर तक भेजा जा सकता है और अनेकों प्रकार से इसका उपयोग किया जा सकता है।

 इन्हें भी देखें 
 जलविद्युत
 भारत में जलविद्युत

 जलशक्ति : सामान्यतः पूछे जाने वाले प्रश्न
श्रेणी:संधारणीय प्रौद्योगिकियाँ
श्रेणी:ऊर्जा रूपान्तरण
श्रेणी:उदकगति अभियांत्रिकी
जलसंगवी () या जलसंगी () भारत के कर्नाटक राज्य के बीदर ज़िले में स्थित एक गाँव है। यह एक ऐतिहासिक स्थान है जहाँ के निर्माण चालुक्य राजवंश के नरेश विक्रमादित्य ६ ने बनवाये थे।"     ,"    ,  , 2017,  9781787012394"       ,"   , 2017,  9780241332894

 इन्हें भी देखें 
 बीदर ज़िला

 सन्दर्भ 

श्रेणी:बीदर ज़िला
श्रेणी:कर्नाटक के गाँव
श्रेणी:बीदर ज़िले के गाँव
200जलडमरूमध्य
200जिब्राल्टर जलडमरूमध्य
जलसंधि (अंग्रेज़ी: , स्ट्रेट) या जलसंयोगी या जलडमरू पानी के ऐसे तंग मार्ग को कहते हैं जो दो बड़े पानी के समूहों को जोड़ता हो और जिसमें से नौकाएँ गुज़रकर एक बड़े जलाशय से दूसरे बड़े जलाशय तक जा सकें। इसका भौगोलिक आकार अक्सर डमरू जैसा होता है, जिसके दो बड़े जलीय भागों के मध्य में जलसंधि होती है, इसलिये इसे जलडमरूमध्य भी कहते हैं। कूटनीतिक दृष्टि से जो भी दो सागरों को जोड़ने वाले किसी जलसंधि क्षेत्र पर क़ब्ज़ा रखता है वह आने-जाने वाले व्यापारिक व सैनिक नाव-यातायात पर नज़र और नियंत्रण रख सकता है। थलसेनाएँ भी जलसंधियों की कम चौड़ाई को पार करके एक स्थान से दूसरे स्थान में प्रवेश करती हैं। इस कारणवश जलसंधियाँ इतिहास में महत्वपूर्ण रहीं हैं और उनपर अंतरराष्ट्रीय खीचातानी हमेशा से जारी रही है। उदाहरण के लिए जिब्राल्टर जलसंधि स्पेन एवं मोरोक्को भूभागों को अलग करती है, व अंध महासागर को भूमध्य सागर से जोड़ती है और इस क्षेत्र पर स्पेन, ब्रिटेन और मोरोक्को में बहुत मजा ले दे रहा है। : ,     ,  .  , . , , 2010,  9783642129063, ...     ,   ,         , ,  ...    -,  . ,  . ,  . , . 211, , 2009,  9789004172678, ...                    ' 6.5        ,        '         ...

 इन्हें भी देखें
भूडमरूमध्य, जो भूमि के दो बड़े टुकड़ो को जोड़ता है।
जिबराल्टर जल संधि -भुमध्य सागर अटलाँटिक महासागर
केरिच जल संधि- काला सागर अजोप सागर
फास्फोरस जल संधि-मर्मरा सागर काला सागर
डेविस जल संधि-अटलाँटिक महासागरआर्कटिक महासागर
डोवर जल संधि-इँग्लिश चैनलउत्तरी सागर

 बाहरी कड़ियाँ 
 अक्षरमाला शब्दावली पर

 सन्दर्भ 

श्रेणी:जलसमूह